Κτήση Ελληνικής Ιθαγένειας από Αλλοδαπούς λόγω Φοίτησής τους στην Ελλάδα
Κτήση της Ελληνικής Ιθαγένειας λόγω φοίτησης
Δήλωση - αίτηση κτήσης της ελληνικής ιθαγένειας
Σημεία εξυπηρέτησης (κατάθεσης της απαιτούμενης αίτησης με τα απαραίτητα δικαιολογητικά) με βάση τον τόπο διαμονής του αιτούντος, https://www.ypes.gr/g-g-ithageneias/dieuthinsi-ithageneias/cat-building--kentriki-dieythynsi-ithageneias. Για τους κατοίκους των Δήμων της Περιφέρειας Αττικής, αρμόδια είναι η Περιφερειακή Διεύθυνση Ιθαγένειας Αττικής. Για τους κατοίκους των Δήμων των Περιφερειακών Ενοτήτων Θεσσαλονίκης, Ημαθίας, Κιλκίς, Πέλλας, Πιερίας, Σερρών και Χαλκιδικής αρμόδια είναι η Β Περιφερειακή Διεύθυνση Ιθαγένειας Κεντρικής Μακεδονίας. Για την υπόλοιπη Ελλάδα αρμόδιο είναι το κατά τόπο Τμήμα Ιθαγένειας. Σχετικά τα υποδείγματα αιτήσεων 3,4 και 5 της Εγκυκλίου 29/2015. ΠΡΟΣΟΧΗ ΣΤΙΣ ΠΡΟΘΕΣΜΙΕΣ: * Ο αλλοδαπός που ολοκλήρωσε τη φοίτηση ως ανήλικος δικαιούται να υποβάλει αίτηση μέχρι τη συμπλήρωση του 21ου έτους της ηλικίας του (Υπόδειγμα 3 για ανήλικο αιτούντα ή Υπόδειγμα 4 για αιτούντα ηλικίας 18-21). * Ο αλλοδαπός που ολοκλήρωσε τη φοίτηση ως ενήλικος (και το αργότερο μέχρι τη συμπλήρωση του 23ου έτους ηλικίας του) δικαιούται να υποβάλει αίτηση εντός αποκλειστικής προθεσμίας 3 ετών από την ημερομηνία συμπλήρωσης της απαιτούμενης φοίτησης (Υπόδειγμα 5). Η αίτηση υπογράφεται και κατατίθεται αυτοπροσώπως από τον ίδιο τον αιτούντα. Υφίσταται επιπλέον η δυνατότητα υποβολής της αίτησης από πληρεξούσιο δικηγόρο ή εξουσιοδοτημένο γονέα, καθώς και μέσω συστημένης ταχυδρομικής επιστολής (σχετ. η Εγκύκλιος με αρ.πρωτ. Φ.130181/3076/25.1.2016, ΑΔΑ: ΩΦ6Η465ΦΘΕ-ΧΣΖ)
Κατάθεση από τον αιτούντα (δια ζώσης ή ταχυδρομικά)
Επιτυχής παρακολούθηση είτε εννέα τάξεων πρωτοβάθμιας και δευτεροβάθμιας εκπαίδευσης είτε έξι τάξεων δευτεροβάθμιας εκπαίδευσης σε ελληνικό σχολείο ή σε σχολείο που ακολουθεί το υποχρεωτικό ελληνικό πρόγραμμα εκπαίδευσης και διδασκαλίας στην Ελλάδα.
Μόνιμη διαμονή σε Δήμο που ανήκει στα όρια της χωρικής αρμοδιότητας της Περιφερειακής Διεύθυνσης Ιθαγένειας στην οποία κατατίθεται η αίτηση.
Κατοχή οριστικού τίτλου διαμονής σε ισχύ ή Ηλεκτρονικής βεβαίωσης κατάθεσης αίτησης για ανανέωση της άδειας διαμονής.
Με την υπογραφή της αίτησης εκφράζεται ιδία βούληση του αιτούντος (ανήλικου ή ενήλικου) για την κτήση της ελληνικής ιθαγένειας. Απώλεια της ελληνικής ιθαγένειας κατά άρθρο 19 του Κώδικα Ελληνικής Ιθαγένειας (όπως αντικαταστάθηκε και ισχύει με το άρθρο 3 του ν.4332/2015) δεν προβλέπεται.
- Ο αλλοδαπός που ολοκλήρωσε τη φοίτηση ως ανήλικος δικαιούται να υποβάλει αίτηση μέχρι τη συμπλήρωση του 21ου έτους της ηλικίας του - Ο αλλοδαπός που ολοκλήρωσε τη φοίτηση ως ενήλικος (και το αργότερο μέχρι τη συμπλήρωση του 23ου έτους ηλικίας του) δικαιούται να υποβάλει αίτηση εντός αποκλειστικής προθεσμίας 3 ετών από την ημερομηνία συμπλήρωσης της απαιτούμενης φοίτησης.
Να μην έχει καταδικασθεί αμετάκλητα για αδίκημα που τέλεσε εκ δόλου, κατά την τελευταία δεκαετία πριν από την υποβολή της αίτησης κτήσης της ελληνικής ιθαγένειας σε ποινή στερητική της ελευθερίας τουλάχιστον ενός έτους ή τουλάχιστον έξι μηνών και ανεξαρτήτως χρόνου έκδοσης της καταδικαστικής απόφασης για συγκεκριμένα αδικήματα που απαριθμούνται αποκλειστικά στο άρθρο 5 παρ. 1 περ.β του Κώδικα Ελληνικής Ιθαγένειας (όπως τροποποιήθηκε και ισχύει με το άρθρο 2 του ν.3838/2010). Ειδικότερα για τους ανήλικους αιτούντες δεν πρέπει να έχει διαταχθεί περιορισμός σε ειδικό κατάστημα κράτησης νέων κατά τα άρθρα 54 και 127 του Ποινικού Κώδικα.
Δεν πρέπει να συντρέχουν λόγοι δημόσιας τάξης ή εθνικής ασφάλειας κατά το άρθρο 5Β του Κώδικα Ελληνικής Ιθαγένειας και ο αλλοδαπός δεν πρέπει να τελεί υπό απέλαση.
Προϋποθέσεις περί μη τέλεσης αξιόποινων πράξεων
Η διαδικασία αφορά την κτήση της ελληνικής ιθαγένειας από αλλοδαπούς λόγω φοίτησης τους σε ελληνικό σχολείο στην Ελλάδα. Η ελληνική ιθαγένεια αποκτάται από την ημερομηνία δημοσίευσης της περίληψης της απόφασης στην Εφημερίδα της Κυβέρνησης. Τυχόν ανήλικα και άγαμα τέκνα του αιτούντος κατά την ημερομηνία αυτή αποκτούν αυτοδίκαια την Ελληνική ιθαγένεια από την ίδια ημερομηνία με τον γονέα.
Λόγω Γέννησης ή Φοίτησης σε Ελληνικό σχολείο
Ευκρινές αντίγραφο οριστικού τίτλου νόμιμης διαμονής
Ευκρινές αντίγραφο ισχύοντος διαβατηρίου ή ταξιδιωτικού εγγράφου αναγνωρισμένου από την Ελλάδα
Βεβαίωση επιτυχούς παρακολούθησης ελληνικής εκπαίδευσης
Υπεύθυνη δήλωση περί εξελληνισμού των ονοματεπωνυμικών στοιχείων
Αποδεικτικό περί της μόνιμης διαμονής του αιτούντα στη χώρα
Πρωτότυπο ξενόγλωσσο πιστοποιητικό γέννησης νομίμως επικυρωμένο και επίσημα μεταφρασμένο.
Βεβαίωση υποβολής ηλεκτρονικής αίτησης για ανανέωση άδειας διαμονής
Γνώμη αστυνομικής αρχής περί συνδρομής λόγων δημόσιας τάξης ή εθνικής ασφάλειας.
Πρωτότυπο ξενόγλωσσο πιστοποιητικό γάμου νομίμως επικυρωμένο και επίσημα μεταφρασμένο.
Ληξιαρχική πράξη γάμου ή συμφώνου συμβίωσης από το οικείο Ληξιαρχείο της Ελλάδας.
Πρωτότυπο ξενόγλωσσο πιστοποιητικό γέννησης ανήλικου και άγαμου τέκνου, νομίμως επικυρωμένο και επίσημα μεταφρασμένο.
Ληξιαρχική πράξη γέννησης ανήλικου και άγαμου τέκνου
Υπεύθυνη δήλωση περί οικογενειακής κατάστασης
Εξαιρούνται οι πολίτες τρίτων χωρών που είναι αντικειμενικά στερούμενοι διαβατηρίου κατά τους ορισμούς του Κώδικα Μετανάστευσης και Κοινωνικής Ένταξης (ν. 4251/2014)
Πρόκειται για προαιρετικό δικαιολογητικό (κατατίθεται εφόσον ο αιτών επιθυμεί τον εξελληνισμό των στοιχείων του). ΠΡΟΫΠΟΘΕΣΗ: ο αιτών είναι ενήλικος κατά το χρόνο υποβολής της σχετικής δήλωσης-αίτησης περί κτήσης της ελληνικής ιθαγένειας.
Μέσα απόδειξης: απόδειξη λογαριασμού ΔΕΚΟ, αντίγραφο εκκαθαριστικού από Δ.Ο.Υ., μισθωτήριο συμβόλαιο οικίας θεωρημένο από τη Δ.Ο.Υ., κλπ
Αν ο αλλοδαπός είναι δικαιούχος διεθνούς προστασίας ως πολιτικός πρόσφυγας ή έχει υπαχθεί σε καθεστώς επικουρικής προστασίας ή είναι ανιθαγενής και αδυνατεί να προσκομιστεί πιστοποιητικό γέννησής του, αρκεί το ευκρινές φωτοαντίγραφο της πράξης αναγνώρισής του ως πολιτικού πρόσφυγα, υπαγωγής του στο καθεστώς επικουρικής προστασίας ή του οικείου δελτίου ανιθαγενούς, αντίστοιχα. Τα αλλοδαπά πιστοποιητικά πρέπει να κατατίθενται νόμιμα επικυρωμένα και επίσημα μεταφρασμένα από Πιστοποιημένο Μεταφραστή του Ελληνικού Υπουργείου Εξωτερικών (https://metafraseis.services.gov.gr/) ή την αντίστοιχη Ελληνική προξενική αρχή της χώρας έκδοσης του πιστοποιητικού ή από Έλληνα δικηγόρο ή από πτυχιούχο μεταφραστή του τμήματος Ξένων Γλωσσών, Μετάφρασης και Διερμηνείας του Ιονίου Πανεπιστημίου και όχι από απλούς ιδιώτες μεταφραστές. Για τις απαιτούμενες νόμιμες επικυρώσεις, συμβουλευτείτε την ιστοσελίδα του Υπουργείου Εξωτερικών, https://www.mfa.gr/kep-politon-kai-apodimon-ellinon.html
Αν ο αιτών/η αιτούσα είναι γεννημένος/η στην Ελλάδα, αρκεί το ευκρινές αντίγραφο της ελληνικής ληξιαρχικής πράξης γέννησης.
Στην περίπτωση αρχικής αίτησης για κτήση της ελληνικής ιθαγένειας που συνοδεύεται από ηλεκτρονική βεβαίωση κατάθεσης της αίτησης για ανανέωση της άδειας διαμονής, η τελική διοικητική πράξη εκδίδεται μόνο εφόσον προσκομιστεί ο οριστικός τίτλος διαμονής.
Βεβαίωση επιτυχούς παρακολούθησης είτε εννέα τάξεων πρωτοβάθμιας και δευτεροβάθμιας εκπαίδευσης είτε έξι τάξεων δευτεροβάθμιας εκπαίδευσης, η οποία εκδίδεται από την αρμόδια Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης του Υπουργείου Παιδείας. ΠΡΟΣΟΧΗ ΔΕΝ ΠΡΟΣΜΕΤΡΩΝΤΑΙ: - Η φοίτηση στο νηπιαγωγείο - Το σχολικό έτος που δεν διεξήλθε επιτυχώς
Το εν λόγω δικαιολογητικό ΔΕΝ κατατίθεται από τον αιτούντα, αλλά αναζητείται αυτεπάγγελτα από την αρμόδια υπηρεσία του Υπουργείου Δικαιοσύνης.
Το εν λόγω δικαιολογητικό ΔΕΝ κατατίθεται από τον αιτούντα, αλλά αναζητείται αυτεπάγγελτα από την αρμόδια αστυνομική αρχή.
Κατατίθεται συμπληρωματικά σε περίπτωση α. έγγαμης αλλοδαπής όταν υπάρχει μεταβολή επωνύμου λόγω γάμου, η οποία θα πρέπει να αποτυπώνεται στο εν λόγω πιστοποιητικό και β. σε περίπτωση ύπαρξης ανήλικου και άγαμου τέκνου του/της αλλοδαπού/ής προκειμένου να δρομολογηθεί και η δημοτολογική τακτοποίηση του τέκνου του/της. Αν το τέκνο είναι εκτός γάμου αρκεί η προσκόμιση των απαραίτητων εγγράφων αναγνώρισης (εφόσον υφίσταται).
Απαιτείται σε περίπτωση που ο γάμος έχει τελεστεί στην Ελλάδα και είναι καταχωρημένος στο ληξιαρχείο του οικείου Δήμου. Κατατίθεται συμπληρωματικά σε περίπτωση α. έγγαμης αλλοδαπής όταν υπάρχει μεταβολή επωνύμου λόγω γάμου, η οποία θα πρέπει να αποτυπώνεται στην εν λόγω ληξιαρχική πράξη και β. σε περίπτωση ύπαρξης ανήλικου και άγαμου τέκνου του/της αλλοδαπού/ής προκειμένου να δρομολογηθεί και η δημοτολογική τακτοποίηση του τέκνου του/της. Αν το τέκνο είναι εκτός γάμου αρκεί η προσκόμιση των απαραίτητων εγγράφων αναγνώρισης (εφόσον υφίσταται).
Κατατίθεται συμπληρωματικά σε περίπτωση ύπαρξης ανήλικου και άγαμου τέκνου του/της αλλοδαπού/ής προκειμένου να δρομολογηθεί και η δημοτολογική τακτοποίηση του τέκνου του/της.
Απαιτείται σε περίπτωση που το ανήλικο και άγαμο τέκνο έχει γεννηθεί στην Ελλάδα. Κατατίθεται συμπληρωματικά σε περίπτωση ύπαρξης ανήλικου και άγαμου τέκνου του/της αλλοδαπού/ής προκειμένου να δρομολογηθεί και η δημοτολογική τακτοποίηση του τέκνου του/της.
Κατατίθεται συμπληρωματικά σε περίπτωση ύπαρξης ανήλικου και άγαμου τέκνου του/της αλλοδαπού/ής προκειμένου να δρομολογηθεί και η δημοτολογική τακτοποίηση του τέκνου του/της. Υπόδειγμα της σχετικής υπεύθυνης δήλωσης υπάρχει στην Εγκ. .1465/2021.
Κτήση της Ελληνικής Ιθαγένειας με Δήλωση και Αίτηση, Λόγω Φοίτησης σε Σχολείο στην Ελλάδα
- Προθεσμίες: Εκ του νόμου προβλέπεται προθεσμία 6 μηνών από την υποβολή της δήλωσης-αίτησης για την ολοκλήρωση της διαδικασίας. Στην πράξη ενδέχεται να υφίσταται αναμονή για την εξέταση του αιτήματος (εξαιτίας του μεγάλου αριθμού αιτήσεων), η οποία μπορεί να φτάσει και τα 4 έτη, αναλόγως την αρμόδια κατά τόπο Περιφερειακή Διεύθυνση Ιθαγένειας που χειρίζεται την υπόθεση. Η διαδικασία εξέτασης της αίτησης για κτήση της ελληνικής ιθαγένειας αναστέλλεται, αν προκύψει με βάση τα στοιχεία του φακέλου ότι έχει ασκηθεί σε βάρος του αιτούντος ποινική δίωξη για αδικήματα που επισύρουν ποινή στερητική της ελευθερίας ανώτερης του ενός (1) έτους, ή για άλλα αδικήματα, η καταδίκη για τα οποία συνιστά κώλυμα πολιτογράφησης. Ειδικά για τις αιτήσεις των ανήλικων αιτούντων, η διαδικασία εξέτασής τους αναστέλλεται, αν έχει ασκηθεί ποινική δίωξη σύμφωνα με την οποία οι αιτούντες φέρονται να έχουν τελέσει αξιόποινες πράξεις, οι οποίες επισύρουν περιορισμό σε ειδικό κατάστημα κράτησης νέων κατά τα άρθρα 54 και 127 του Ποινικού Κώδικα.
1A (1Β του Κώδικα Ελληνικής Ιθαγένειας),3
Αποδεκτή η φοίτηση σε ξένο σχολείο που ακολουθεί το υποχρεωτικό ελληνικό πρόγραμμα εκπαίδευσης και διδασκαλίας.
Απόδειξη φοίτησης με πιστοποιητικά παροχής υπηρεσιών εξειδικευμένης περίθαλψης και παρεμβάσεων ψυχοκοινωνικής ή θεραπευτικής για άτομα με ποσοστό αναπηρίας αποκατάστασης από 80% και άνω.
Τροποποίηση διατάξεων του Κώδικα Ελληνικής Ιθαγένειας αναφορικά με τον εκδότη απόφασης, τις προθεσμίες, τα ποινικά κωλύματα και τη διόρθωση των ονοματεπωνυμικών στοιχείων πολιτογραφημένων στο άρθρο 1Β.
Τροποποίηση διατάξεων Κώδικα Ελληνικής ιθαγένειας (ν. 4332/2015)
Δυνατότητα υποβολής δήλωσης-αίτησης κτήσης της ελληνικής ιθαγένειας κατ΄ εφαρμογή των άρθ. 1Α και 1Β του ΚΕΙ και του άρθ. 2 του ν. 4332/2015 α. από πληρεξούσιο δικηγόρο ή εξουσιοδοτημένο γονέα και β. με συστημένη ταχυδρομική επιστολή
Άρθρο 1Β παρ.1 του Κ.Ε.Ι. -Φοίτηση αλλοδαπού μαθητή σε ελληνικό σχολείο στην Ελλάδα ή σε σχολείο στην Ελλάδα που ακολουθεί το υποχρεωτικό ελληνικό πρόγραμμα εκπαίδευσης και διδασκαλίας
Με το άρθρο 1Α του ν.4332/2015 προστέθηκε το άρθρο 1Β παρ.1 στον Κώδικα Ελληνικής ιθαγένειας (ν.3284/2004) που αφορά στην κτήση της ελληνικής ιθαγένειας με δήλωση και αίτηση, λόγω φοίτησης σε σχολείο στην Ελλάδα. Το άρθρο 3 αφορά στην αντικατάσταση του άρθρου 19 του Κώδικα Ελληνικής Ιθαγένειας περί της απώλειας της Ελληνικής Ιθαγένειας που αποκτήθηκε από τέκνα αλλοδαπών με δήλωση ή πολιτογράφηση των γονέων τους.
Παροχή οδηγιών αναφορικά με την απόκτηση της ελληνικής ιθαγένειας από ανήλικα και άγαμα τέκνα κατ΄ εφαρμογή των διατάξεων του Κώδικα Ελληνικής Ιθαγένειας.
Σύγχρονες διατάξεις για την Ελληνική Ιθαγένεια και την πολιτική συμμετοχή ομογενών και νομίμως διαμενόντων μεταναστών και άλλες ρυθμίσεις (ποινικά κωλύματα)
Λόγοι ασφαλείας - Τροποποίηση του άρθρου 5Β του Κώδικα Ελληνικής Ιθαγένειας
Παροχή οδηγιών σχετικά με την ισχύ των αδειών διαμονής κατά τη διαδικασία απόκτησης της ελληνικής ιθαγένειας με κάθε νομική βάση κτήσης.
Κατά απορριπτικής απόφασης μπορεί να ασκηθεί ειδική διοικητική προσφυγή του άρθρου 8 του ν.3200/1955 ενώπιον του Υπουργού Εσωτερικών, εντός αποκλειστικής προθεσμίας 30 ημερών από την κοινοποίηση της απόφασης στον/ην ενδιαφερόμενο/η, η οποία συνοδεύεται από παράβολο ύψους εκατό (100) ευρώ (άρθρο 46 ν.4604/2019, όπως αντικαταστάθηκε με το άρθρο 37 ν.4674/2020). Ο Υπουργός Εσωτερικών αποφαίνεται επί της προσφυγής εντός αποκλειστικής προθεσμίας 60 ημερών από την υποβολή της. Κωδικός παραβόλου: 2161 (https://www1.gsis.gr/sgsisapps/eparavolo/public/create.htm?langId=1)
Το αίτημα κτήσης της ελληνικής ιθαγένειας ανατίθεται σε αρμόδιο υπάλληλο για εξέταση.
Γίνεται τελικός έλεγχος πληρότητας των κατατεθέντων δικαιολογητικών, καθώς και των προϋποθέσεων που ο νόμος ορίζει. Ενημέρωση του Ολοκληρωμένου Πληροφοριακού Συστήματος Ιθαγένειας.
Εφόσον πληρούνται οι νόμιμες προϋποθέσεις, εκδίδεται θετική απόφαση περί κτήσης της ελληνικής ιθαγένειας.
Περίληψη της θετικής απόφασης κτήσης της ελληνικής ιθαγένειας αποστέλλεται μέσω ηλεκτρονικού ταχυδρομείου στο Εθνικό Τυπογραφείο για δημοσίευση σε Φύλλο της Εφημερίδας της Κυβερνήσεως.
Περίληψη της θετικής απόφασης αναρτάται στο διαδίκτυο στο Πρόγραμμα Διαύγεια.
Γίνεται παραλαβή της αίτησης και των συνημμένων σε αυτήν δικαιολογητικών. Δίνεται αριθμός φακέλου και πρωτοκόλλου μέσα από το ΟΠΣ Ιθαγένεια και δεσμεύεται το σχετικό παράβολο.
Το αρμόδιο Τμήμα εξετάζει το αίτημα κτήσης της ελληνικής ιθαγένειας. Το στάδιο αυτό περιλαμβάνει ενέργειες όπως: καταχώρηση στοιχείων στο ΟΠΣ, αυτεπάγγελτη έρευνα για τυχόν ποινικά κωλύματα, λόγους δημόσιας ή εθνικής ασφάλειας και πιστοποιητικό μη απέλασης, διενέργεια ελέγχου γνησιότητας εγγράφων, αναζήτηση συμπληρωματικών δικαιολογητικών από τον αιτούντα, υπηρεσιακή αλληλογραφία, κοκ
Σε περίπτωση που δεν πληρούνται οι νόμιμες προϋποθέσεις, εκδίδεται απορριπτική απόφαση περί κτήσης της ελληνικής ιθαγένειας, η οποία κοινοποιείται και στον αιτούντα με συστημένη επιστολή, καθώς και σε λοιπούς εμπλεκόμενους φορείς. Η διαδικασία ολοκληρώνεται με το βήμα αυτό.
Μετά τη δημοσίευση της θετικής απόφασης, ακολουθεί έγγραφο ανακοίνωσης κτήσης της ελληνικής ιθαγένειας προς το Τμήμα Δημοτολογίου του Δήμου μόνιμης διαμονής του αιτούντα για εγγραφή στο οικείο Δημοτολόγιο. Η ανακοίνωση κτήσης της ελληνικής ιθαγένειας κοινοποιείται στον ενδιαφερόμενο με ταχυδρομική επιστολή, καθώς και σε λοιπούς εμπλεκόμενους φορείς.
Στο στάδιο αυτό υπάρχουν καθυστερήσεις που μπορεί να φτάσουν και τα 4 έτη αναλόγως την αρμόδια Περιφερειακή Διεύθυνση Ιθαγένειας, εξαιτίας του όγκου των αιτημάτων.
Παραλαβή /πρωτοκόλληση έντυπης Δήλωσης - Αίτησης
Πληρούνται οι προϋποθέσεις - έκδοση θετικής απόφασης
Δεν πληρούνται οι προϋποθεσεις - έκδοση απορριπτικής απόφασης και κοινοποίηση στον αιτούντα
Δημοσίευση περίληψης της απόφασης σε ΦΕΚ
Ανάρτηση περίληψης της απόφασης στο πρόγραμμα ΔΙΑΥΓΕΙΑ
Ανακοίνωση κτήσης της ελληνικής ιθαγένειας
Έλεγχος πληρότητας φακέλου και πλήρωσης των νόμιμων προϋποθέσεων
Ιστοσελίδα της Γενικής Γραμματείας Ιθαγένειας του Υπουργείου Εσωτερικών
Περιφερειακές Διευθύνσεις Ιθαγένειας/Επικοινωνία
Εφαρμογή Ηλεκτρονικών Ραντεβού για υπηρεσίες της Γενικής Γραμματείας Ιθαγένειας